คปภ.จับมือม.กรุงเทพพัฒนาหลักสูตรประกันภัย
คปภ. จับมือสถาบันพัฒนาผู้ประกอบการเชิงสร้างสรรค์ (CEDI) พัฒนาบุคลากรด้านประกันภัยให้มีประสิทธิภาพ&nbsp;นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย(คปภ.) ร่วมกับ สถาบันพัฒนาผู้ประกอบการเชิงสร้างสรรค์ (CEDI) ของมหาวิทยาลัยกรุงเทพ ลงนามบันทึกความเข้าใจร่วมกันพัฒนาหลักสูตรการฝึกอบรม สัมมนา ศึกษาวิจัย รวมทั้งจัดหาวิทยากรทั้งในและต่างประเทศทางด้านธุรกิจประกันภัย และสาขาอื่นๆ ที่เกี่ยวข้อง เพื่อส่งเสริม สนับสนุน และเสริมสร้างศักยภาพ บุคลากรด้านการประกันภัยให้มีประสิทธิภาพ &nbsp;สำนักงาน คปภ. โดยสถาบันวิทยาการประกันภัยระดับสูง (OIC Advanced Insurance Institute) จะมุ่งเน้นในการพัฒนาบุคลากรด้านการประกันภัยให้มีความรู้ ความเข้าใจอย่างถูกต้อง ในหลักการประกันภัย มีความเป็นมืออาชีพ และตั้งอยู่บนพื้นฐานของจรรยาบรรณ&nbsp; ตลอดจนเป็นศูนย์กลางการพัฒนาความรู้ด้านการประกันภัย เพื่อให้ธุรกิจประกันภัยเจริญเติบโตอย่างยั่งยืนและมีคุณภาพ รวมทั้งสามารถรองรับการเปลี่ยนแปลงการพัฒนาสู่ระบบการกำกับดูแลบนพื้นฐานของความเสี่ยง (Risk-Based Supervision: RBS) และเตรียมความพร้อมในการแข่งขันเมื่อมีการเปิดเสรีธุร
14 ม.ค. 2554

คปภ. จับมือสถาบันพัฒนาผู้ประกอบการเชิงสร้างสรรค์ (CEDI) พัฒนาบุคลากรด้านประกันภัยให้มีประสิทธิภาพ นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย(คปภ.) ร่วมกับ สถาบันพัฒนาผู้ประกอบการเชิงสร้างสรรค์ (CEDI) ของมหาวิทยาลัยกรุงเทพ ลงนามบันทึกความเข้าใจร่วมกันพัฒนาหลักสูตรการฝึกอบรม สัมมนา ศึกษาวิจัย รวมทั้งจัดหาวิทยากรทั้งในและต่างประเทศทางด้านธุรกิจประกันภัย และสาขาอื่นๆ ที่เกี่ยวข้อง เพื่อส่งเสริม สนับสนุน และเสริมสร้างศักยภาพ บุคลากรด้านการประกันภัยให้มีประสิทธิภาพ  สำนักงาน คปภ. โดยสถาบันวิทยาการประกันภัยระดับสูง (OIC Advanced Insurance Institute) จะมุ่งเน้นในการพัฒนาบุคลากรด้านการประกันภัยให้มีความรู้ ความเข้าใจอย่างถูกต้อง ในหลักการประกันภัย มีความเป็นมืออาชีพ และตั้งอยู่บนพื้นฐานของจรรยาบรรณ  ตลอดจนเป็นศูนย์กลางการพัฒนาความรู้ด้านการประกันภัย เพื่อให้ธุรกิจประกันภัยเจริญเติบโตอย่างยั่งยืนและมีคุณภาพ รวมทั้งสามารถรองรับการเปลี่ยนแปลงการพัฒนาสู่ระบบการกำกับดูแลบนพื้นฐานของความเสี่ยง (Risk-Based Supervision: RBS) และเตรียมความพร้อมในการแข่งขันเมื่อมีการเปิดเสรีธุรกิจประกันภัย
นอกจากนี้ สถาบัน CEDI ได้มีการลงนามบันทึกความเข้าใจร่วมกับ มหาวิทยาลัย BABSON College ซึ่งเป็นมหาวิทยาลัยอันดับหนึ่งในด้านการพัฒนาผู้ประกอบการของประเทศสหรัฐอเมริกา   เพื่อพัฒนาและการเตรียมความพร้อมสู่การเป็นผู้ประกอบการมืออาชีพ และสืบทอดธุรกิจครอบครัวอย่างยั่งยืน ด้วยการวางรากฐานความรู้ด้านการวิทยาการการจัดการ การบริหาร การตลาด กลยุทธ์ต่างๆ และแนวความคิดใหม่ๆ เพื่อนำไปเสริมสร้างศักยภาพของธุรกิจให้แข็งแกร่ง และช่วยให้การสืบทอดธุรกิจครอบครัวเป็นไปด้วยความราบรื่น และประสบความสำเร็จอย่างยั่งยืนของผู้ประกอบการ ทั้งนี้ ความร่วมมือดังกล่าวจะช่วยเสริมสร้างศักยภาพให้บุคลากรด้านการประกันภัย ของสำนักงาน คปภ. และภาคธุรกิจประกันภัย มีความแข็งแกร่ง มีประสิทธิภาพ และสามารถปรับตัวได้กับการเปลี่ยนแปลงที่จะเกิดขึ้น ในอนาคต